金錯刀
作者：周紫芝
朝代：宋

paragraphs: 美人臨曉鏡，睡足含春嬌。
手持白玉尺，睥睨金錯刀。
欲将雙綵鳳，對飛宫錦袍。
誰知遊冶郎，經年事遊遨。
但知山上山，不說大刀頭。
君看良家子，盡屬六郡豪。
一朝著鎧甲，萬里隨炊刁。
家人剪春衫，欲寄道里遙。
緘封望絕塞，蓬首時自搔。
蕩子會當歸，行人日儦儦。
别去隔生死，不保夕與朝。
寄言樓中婦，清淚且當收。
猶勝作征衣，遠寄邊城秋。